ഇന്ധനവില വീണ്ടും കൂട്ടി പാചകവാതക വിലയും കൂട്ടി കൊച്ചി ഇന്ധനവില തുടര്ച്ചയായി വര്ധിപ്പിക്കുന്നതിനിടെ കേന്ദ്രം പാചകവാതക വിലയും കൂട്ടി. വാണിജ്യാവശ്യത്തിനുള്ള പാചകവാതകത്തിന് 35.50 രൂപയാണ് വര്ധിപ്പിച്ചത്. ഇതോടെ 1692.50 രൂപയായിരുന്ന 19 കിലോഗ്രാം സിലിണ്ടറിന് കൊച്ചിയില് 1728 രൂപയായി. തിരുവനന്തപുരത്ത് 1745.50 രൂപയും കോഴിക്കോട് 1,755 രൂപയും നല്കണം. വാണിജ്യ സിലിണ്ടറിന് കഴിഞ്ഞമാസം 74.50 രൂപയും ആഗസ്ത് ഒന്നിന് 72.50 രൂപയും ജൂലൈയില് 80 രൂപയും കൂട്ടിയിരുന്നു. മൂന്നു മാസത്തിനുള്ളില് നാലുതവണയായി 262.50 രൂപയാണ് കൂട്ടിയത്. പെട്രോള്, ഡീസല് വിലയ്ക്കൊപ്പം പാചകവാതക വിലയും വര്ധിപ്പിക്കുന്നത് ഇരട്ടപ്രഹരമാണ് ജനങ്ങള്ക്ക്. ഹോട്ടല്, റസ്റ്റോറന്റ്, ബേക്കറി മേഖലയും ചെറുകിട വ്യവസായങ്ങളും കൂടുതല് പ്രതിസന്ധിയിലാകും. ഉല്പ്പന്നങ്ങളുടെ വിലയും കൂടും. കഴിഞ്ഞ മൂന്നുമാസവും ഗാര്ഹിക ആവശ്യത്തിനുള്ള പാചകവാതക വിലയും വര്ധിപ്പിച്ചിരുന്നു. 75.50 രൂപയാണ് കൂട്ടിയത്. 14.2 കിലോഗ്രാമിന്റെ ഗാര്ഹിക സിലിണ്ടറിന് കൊച്ചിയില് 891.50 രൂപയും തിരുവനന്തപുരത്ത് 894, കോഴിക്കോട് 893.50 രൂപയുമാണ് വില. ഇന്ധനവില വീണ്ടും കൂട്ടി ഇന്ധനവില വീണ്ടും കൂട്ടി. പെട്രോളിന് 25 പൈസയും ഡീസലിന് 32 പൈസയുമാണ് കൂട്ടിയത്. ഇതോടെ കൊച്ചിയില് പെട്രോളിന് 102.07 രൂപയും ഡീസലിന് 95.09 രൂപയുമായി. തിരുവനന്തപുരത്ത് 104.13, 97.03, കോഴിക്കോട് 102.36, 95.39 എന്നിങ്ങനെയാണ് പെട്രോള്, ഡീസല് വില.